Help kies SA se sewe natuurwonders! | Maroela Media
Amfiteater, Royal Natal National Park. Foto: Wikus Beetge
Hierdie kompetisie is gesluit: Nadat Tafelberg onlangs in 'n internasionale peiling as een van die wêreld se sewe natuurwonders aangewys is, is Suid-Afrikaners dit eens dat Suid-Afrika oor talle ander natuurwonders beskik wat ook erkenning verdien.
Dis nou jou kans om ons op 'n informele manier te help om Suid-Afrika se sewe natuurwonders te kies!
Lewer hieronder kommentaar deur te sê watter gebied of natuurverskynsel jy as een van Suid-Afrika se sewe natuurwonders sou kies, en, as jy wil, motiveer jou nominasie in maksimum 5 sinne of stuur vir ons 'n foto.
Ons sal binnekort 'n lys met die nominasies op Maroela en op ons Facebook-blad publiseer, en jou weer die geleentheid bied om vir jou gunstelinge te kom stem. Daarna sal ons Maroela se sewe Suid-Afrikaanse wenners aanwys!
Stormsriviermond, Tsitsikamma Nasionale Park. Foto: Wikus Beetge
Die persoon wat heel eerste die natuurwonder nomineer wat uiteindelik deur Maroela as Suid-Afrika se top-natuurwonder aangewys word, sal 'n heerlike geskenkpak van Maroela Media ontvang!
Lees die storie oor Tafelberg wat as een van die wêreld se sewe natuurwonders gekies is hier.
Deel van: Kompetisies, Vreemd
Meiringspoort in die Klein Karoo net duskant De Rust moet verseker as een van SA se sewe natuurwonders gelys word.
Nerens anders het ek nog so tussen die klowe van die berge deur gery waar dit voel asof jy binne in die hart van natuurwees ingaan nie. Jy word omring deur asemrowende geur, kleure en klanke en moet verkieslik die passasier en nie die bestuurder wees nie, sodat jy die volle omvang van die natuurskoon en mooiheid kan in asem.
Dit voel kompleet asof jy as stadsjapie die poort ingaan en as 'n "local" aan die ander kant uit ry.
Golden Gate in die Oos-Vrystaat.
God's Window is definitief iets om oor opgewonde te raak! Ek stem ook saam oor Golden gate, dit is asemrowend mooi.